‘વર બહાર હોય ત્યારે ઘર જ કોટે વળગે ને ? પણ આ ઘર કોટે નથી વળગ્યું. આપણું ઘર થશે ને ત્યારે કોટે વળગીને જ ફરીશ.’ પાવનને પ્રમોશન મળ્યું ત્યારે એણે એ જ વાત કરી, ‘આ કોક નવી સ્કીમમાં જોડાઈ જાને.’ અને પાવન એના વેણને પાછું ન ઠેલી શક્યો. એક રાતે બંનેએ આવક-જાવકની ગણતરી કરી લીધી. પછી પાવને એક સ્કીમમાં ઝંપલાવ્યું અને બાર મહિનામાં તો બંગલો થઈ ગયો. વાસ્તુ થયું. પાવન કુટુંબ સહિત રહેવા આવ્યો. તે રાતે તૃષા પાવનને કોટે વળગી પડી.